CELEX: 62008CN0474
Language: lv
Date: 2008-11-04 00:00:00
Title: Lieta C-474/08: Prasība, kas celta 2008. gada 4. novembrī — Eiropas Kopienu Komisija/Beļģijas Karaliste

7.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 32/13
            
         Prasība, kas celta 2008. gada 4. novembrī — Eiropas Kopienu Komisija/Beļģijas Karaliste
   (Lieta C-474/08)
   (2009/C 32/21)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — M. Patakia un B. Schima)
   
      Atbildētāja: Beļģijas Karaliste
   Prasītājas prasījumi:
   
               —
            
            
               atzīt, ka
               neparedzēdama, ka sūdzības par atteikumiem piekļūt sadales vai pārvades tīklam var iesniegt pārvaldes iestādei, kas pasludina saistošu lēmumu divu mēnešu laikā pēc sūdzības saņemšanas, kā to paredz 23. panta 5. punkts Eiropas Parlamenta un Padomes 2003. gada 26. jūnija Direktīvā 2003/54/EK par kopīgiem noteikumiem attiecībā uz elektroenerģijas iekšējo tirgu un par Direktīvas 96/92/EK atcelšanu (1),
               neiekļaudama noteiktus būtiskus tarifu aprēķināšanas elementus pārvaldes iestādes kompetencē, kas ir paredzēta Direktīvas 2003/54/EK 23. panta 2. punktā,
               Beļģijas Karaliste nav izpildījusi šajā direktīvā paredzētos pienākumus;
            
         
               —
            
            
               piespriest Beļģijas Karalistei atlīdzināt tiesāšanās izdevumus.
            
         Pamati un galvenie argumenti
   Komisija, pirmkārt, apgalvo, ka Direktīvas 2003/54/EK 23. panta 5. punkts nav transponēts Beļģijas tiesībās. Attiecīgie Beļģijas likumu noteikumi par elektroenerģijas tirgus organizāciju esot tik vispārīgi, ka tie neļauj skaidri noteikt, vai pastāv individuālas sūdzības iesniegšanas tiesības par lēmumiem atteikt piekļuvi elektroenerģijas sadales vai pārvades tīkliem. It īpaši šie noteikumi neparedzot skaidru procesuālo kārtību un nenosakot nevienu termiņu pārvaldes iestādes atbildes sniegšanai, kas šajā gadījumā ir Elektroenerģijas regulēšanas valsts komisija (CRE).
   Otrkārt, prasītāja pārmet atbildētājai, ka tā nav ievērojusi Direktīvas 2003/54/EK 23. panta 2. punktu, jo tā uztic Karalim, tātad citai iestādei nevis CRE, tiesības noteikt īpašus noteikumus par amortizāciju un peļņas daļu saistībā ar valsts un Eiropas interešu ieguldījumiem. Tā kā šāda procedūra nav saderīga ar iepriekš minēto pantu, pārvaldes iestādei, šķiet, abos gadījumos nav nekādas teikšanas par metodi, kāda tiek izmantota pārvades un sadales tarifu aprēķinā vai noteikšanā.
   
      (1)  OV L 176, 37. lpp.